pythainlp/thai-financial-dataset huggingface dataset:
4.  การวิจัยและพัฒนา

บริษัทไม่มีนโยบายว่าจ้างหน่วยงานวิจัยเพื่อการวิจัยและพัฒนาเป็นการเฉพาะ
หากแต่เป็นส่วนหนึ่งของหน้าที่ของฝ่ายจัดการบริการและฝ่ายการตลาดในการประเมินผลความพึงพอใจของลูกค้า
เพื่อการให้บริการของบริษัทในฐานะผู้ประกอบการธุรกิจโรงแรมและภัตตาคาร
ผลจากการประเมินดังกล่าวบริษัทได้ใช้เป็นข้อมูลส่วนหนึ่งในการพิจารณาปรับปรุงมาตรฐานการให้บริการ
เพื่อพัฒนาทางด้านการตลาด
13. ข้อมูลอื่นที่เกี่ยวข้อง

13.1 ปัจจัยอื่น ๆ

จากการเซ็นสัญญาปรับปรุงโครงสร้างหนี้ บริษัทฯ มีข้อผูกพันตามสัญญากับเจ้าหนี้สถาบันการเงินดังนี้

 ข้อผูกพันกับเจ้าหนี้ทุกราย

บริษัทฯ จะต้องจัดทำ Cash flow นำเสนอเจ้าหนี้ทุกรายทุกปี ถ้าเจ้าหนี้เห็นว่าบริษัทฯ
มีความสามารถในการชำระหนี้มากขึ้น
เจ้าหนี้มีสิทธิที่จะทบทวนเงื่อนไขในการผ่อนชำระหนี้และอัตราดอกเบี้ย
และเงื่อนเวลาให้เหมาะสมกับ Cash flow นั้น ๆ
ส่วนที่ 2

บริษัทที่ออกหลักทรัพย์

บริษัท เอเชียโฮเต็ล จำกัด (มหาชน) ประกอบธุรกิจโรงแรมและภัตตาคาร
โดยมีที่ตั้งสำนักงานใหญ่ เลขที่ 296 ถนนพญาไท แขวงถนนเพชรบุรี เขตราชเทวี กรุงเทพมหานคร
10400 จดทะเบียนเป็นบริษัทมหาชนจำกัด เลขที่ บมจ.67 Home Page :
http://www.asiahotel.co.th. โทรศัพท์ 0-2215-0808 โทรสาร 0-2215-2645
6. โครงการดำเนินงานในอนาคต

ในปี 2546 ที่ผ่านมา บริษัทมีการปรับปรุงโรงแรมเอเชียพัทยา
ในส่วนของห้องพักทั้งห้องธรรมดาห้องสูทต่าง ๆ ห้องอาหาร และ Lobby ในปี 2547
บริษัทจัดเตรียมโครงการปรับปรุงส่วนของสระว่ายน้ำ และห้องออกกำลังกาย
เพื่อสามารถให้บริการแก่ลูกค้าได้สมบูรณ์ขึ้น

สำหรับในส่วนของโรงแรมเอเชียแอร์พอร์ท เนื่องจากอยู่ใกล้สนามบินดอนเมือง
และรัฐบาลมีโครงการหยุดการใช้สนามบินดอนเมือง
โดยจะเปิดใช้สนามบินสุวรรณภูมิ(หนองงูเห่า)ในปี 2548 แทน
ซึ่งโรงแรมเอเชียแอร์พอร์ทอาจได้รับผลกระทบโดยตรง เนื่องจากปัจจุบันลูกค้าของโรงแรมประมาณ
20% มาจากผู้โดยสาร Transit (ผู้โดยสารที่รอต่อเครื่องบิน) โดยลูกค้ากลุ่มนี้จะหายไป
โรงแรมเอเชียแอร์พอร์ทพยายามทดแทนลูกค้ากลุ่มที่จะหายไป
โดยการเตรียมงานสร้างห้องประชุมเพิ่มเพื่อสร้างลูกค้ากลุ่มประชุมสัมนา
เพราะปัจจุบันโรงแรมเอเชียแอร์พอร์ทมีห้องประชุมเพียง 1 ห้อง จุได้ 80 คน
จึงขาดลูกค้ากลุ่มนี้อย่างมากเพราะไม่มีห้องประชุมรองรับ

โรงแรมเอเชียแอร์พอร์ทจะมีห้องประชุมเพิ่มประมาณ 4-5 ห้อง สามารถจุผู้เข้าร่วมประชุมประมาณ
1,500 คน ใช้งบลงทุนประมาณ 15-20 ล้านบาท โดยวิธีเช่าพื้นที่จากศูนย์การค้าเซียร์ รังสิต
และนำพื้นที่เช่ามาปรับปรุง

อย่างไรก็ดี บริษัทยังไม่มีโครงการใหญ่ ๆ ในช่วง 2-3 ปี ข้างหน้านี้
รายละเอียดเกี่ยวกับรายการประเมินราคาทรัพย์สิน

-   ในปี 2561 ไม่มีข้อมูลการประเมินราคา -
เอกสารแนบ 3

รายละเอียดเกี่ยวกับหัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท
(Compliance)

รายละเอียดเกี่ยวกับหัวหน้างานตรวจสอบภายใน

  1. ชื่อ นางลินดา รุ่งฟ้างาม

  2. อายุ 59 ปี

3. คุณวุฒิการศึกษา ปริญญาตรี สาขาการศึกษาบัณฑิต (กศ.บ.) เอกธุรกิจศึกษา การบัญชี

มหาวิทยาลัยศรีนครินทรวิโรฒ ประสานมิตร

  4. ประสบการณ์การทำงาน เริ่มทำงานกับบริษัท ตั้งแต่ปี 2526 - ปัจจุบัน ในตำแหน่งงานดังนี้

  2526 – 2545 พนักงานบัญชี

  2546 – ต.ค.2555 ผู้จัดการฝ่ายเครดิต

  ม.ค.2555-ก.ย.2555 ผู้ช่วยผู้จัดการฝ่ายตรวจสอบภายใน

ต.ค.2555 – ปัจจุบัน ผู้จัดการฝ่ายตรวจสอบภายใน

  5. หัวหน้างานกำกับดูแลการปฏิบัติงานมีหน้าที่ความรับผิดชอบ คือ
  เป็นศูนย์กลางการกำกับดูแลการดำเนินธุรกิจของบริษัทและบริษัทย่อย (ในกลุ่มธุรกิจโรงแรม
  บริษัท เอเชียพัทยาโฮเต็ล จำกัด และบริษัท เอเชียแอร์พอร์ทโฮเต็ล จำกัด)
  จัดทำแผนงานการตรวจสอบ ทั้งระยะสั้น ระยะยาว แบ่งแยกแต่ละส่วนงานอย่างทั่วถึง
  ให้เป็นไปตามกฎหมาย กฎระเบียบ ข้อบังคับ นโยบาย
  และข้อกำหนดของหน่วยงานทางการที่เกี่ยวข้อง เช่น สำนักงานคณะกรรมการ ก.ล.ต.
  กรมสรรพากร หน่วยงานราชการอื่น ทั้งนี้
  คณะกรรมการบริษัทได้อนุมัติกฎบัตรของการตรวจสอบภายใน ระบุขอบเขตอำนาจในการตรวจสอบ
  ตลอดจนขั้นตอนการปฎิบัติของการตรวจสอบ ในด้านการปฏิบัติ ตามกฎเกณฑ์ (Compliance
  Policy) โดยกำหนดให้คณะกรรมการบริษัท คณะกรรมการตรวจสอบ ผู้บริหารระดับสูง
  ฝ่ายงานหรือหน่วยงาน และพนักงานต้องปฏิบัติให้ถูกต้องตามกฎหมาย
  รวมถึงมีการสื่อสารกับพนักงานได้ตระหนักว่า พนักงานทุกคนมีหน้าที่
  และความรับผิดชอบในการศึกษาและทำความเข้าใจในกฎหมายรวมถึงกฎระเบียบที่เกี่ยวข้องในงานที่รับผิดชอบ
  และปฏิบัติให้ถูกต้องครบถ้วน เป็นไปตามกฎเกณฑ์อย่างเคร่งครัด

หัวหน้างานกำกับดูแลการปฏิบัติงานของบริษัท (Compliance) - ไม่มี -
10. การควบคุมภายใน

คณะกรรมการของบริษัท
และคณะกรรมการตรวจสอบได้จัดทำแบบประเมินความเพียงพอของระบบการควบคุมภายใน ประจำปี
2547 ซึ่งได้ผ่านการพิจารณาในการประชุมคณะกรรมการครั้งที่ 2/2548 เมื่อวันที่ 25 กุมภาพันธ์
2548 โดยได้พิจารณาถึงความเพียงพอระบบการควบคุมภายในของบริษัทฯ ซึ่งแบ่งเป็น 5 ส่วน
ที่สำคัญคือ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม
และคณะกรรมการบริษัทได้สรุปความเห็นเกี่ยวกับความเพียงพอของระบบควบคุมภายในดังกล่าว
มีความชัดเจนและเพียงพอ โดยเฉพาะอย่างยิ่ง ในด้านการควบคุมการปฏิบัติงานของฝ่ายบริหาร
มีการกำหนดขั้นตอน และวิธีการทำธุรกรรมกับบุคคลที่เกี่ยวข้องกันอย่างเหมาะสม และเพียงพอแล้ว

บริษัท ออดิท เฮ้าส์ จำกัด ซึ่งเป็นบริษัทภายนอกได้ทำหน้าที่เป็นผู้ตรวจสอบภายในของบริษัท
โดยทำการตรวจสอบอย่างต่อเนื่องสม่ำเสมอ และหมุนเวียนในทุกระบบ
และได้ให้ข้อเสนอแนะต่อผู้ปฏิบัติงานและฝ่ายบริหารของบริษัท
เพื่อแก้ไขปรับปรุงจุดอ่อนของระบบการควบคุมภายในของบริษัท และบริษัทย่อยทั้งสามแห่ง คือ บริษัท
เอเชียพัทยาโฮเต็ล จำกัด บริษัท เอเชีย แอร์พอร์ทโฮเต็ล จำกัด และบริษัท เซียร์ พร็อพเพอร์ตี้
จำกัด โดยบริษัท ออดิท เฮ้าส์ จำกัด ไม่ได้เป็นผู้สอบบัญชีของบริษัท
และมีความเป็นอิสระในการรายงานผลการตรวจสอบ

จากรายงานผลการตรวจสอบภายในในปี 2547 ซึ่งได้มีรายงานการตรวจสอบในแต่ละระบบงาน
ไม่พบข้อบกพร่องที่สำคัญเกี่ยวกับการควบคุมภายใน การปฏิบัติงานของบริษัท
เป็นไปตามขั้นตอนที่กำหนด ตลอดจนการดูแลทรัพย์สินของบริษัทเป็นไปอย่างมีประสิทธิภาพ
มีการแก้ไขจุดข้อบกพร่องตามที่เสนอแนะในแต่ละส่วนงาน และมีการติดตามงานที่ควรแก้ไข
ทั้งด้านเอกสาร และการปฏิบัติงานของบริษัทและบริษัทย่อย
พบว่าส่วนใหญ่มีการปรับปรุงตามที่เสนอแล้ว นอกจากนี้บริษัท ยังได้ให้ความสำคัญต่อการเสนอแนะ
ข้อคิดเห็น ทั้งจากผู้สอบบัญชีและคณะกรรมการตรวจสอบ
เพื่อช่วยในการพัฒนาระบบการควบคุมภายในของบริษัท
และก่อให้เกิดความโปร่งใสในการบริหารงานแก่บริษัทอีกด้วย
เอกสารแนบ 3

รายงานคณะกรรมการตรวจสอบ

คณะกรรมการตรวจสอบของบริษัท เอเชียโฮเต็ล จำกัด (มหาชน) ประกอบด้วยกรรมการจำนวน 5
ท่าน ซึ่งทุกท่านมิได้เป็นผู้บริหารหรือพนักงานของบริษัท
คณะกรรมการตรวจสอบมีหน้าที่และความรับผิดชอบในการสอบทานให้บริษัทมีการรายงานทางการเงินอย่างถูกต้องและเปิดเผยข้อมูลอย่างเพียงพอ
มีระบบการควบคุมภายในที่มีความเหมาะสมและมีประสิทธิผล
มีการปฏิบัติตามข้อกำหนดของตลาดหลักทรัพย์และกฎหมายหรือระเบียบที่เกี่ยวข้องกับธุรกิจของบริษัท
รวมทั้งพิจารณาคัดเลือกผู้สอบบัญชีและกำหนดค่าธรรมเนียมการสอบบัญชี

ในปี 2547 คณะกรรมการตรวจสอบ ได้มีการประชุมรวมทั้งสิ้น 11 ครั้ง สรุปสาระสำคัญดังนี้

1. พิจารณารายงานผลการตรวจสอบระบบการควบคุมภายใน
และติดตามการปฏิบัติงานของผู้ตรวจสอบภายในของบริษัทและบริษัทย่อยทั้ง 3 บริษัท คือ บริษัท
เอเชียพัทยาโฮเต็ล จำกัด บริษัท เอเชียแอร์พอร์ทโฮเต็ล จำกัด และบริษัท เซียร์ พร็อพเพอร์ตี้
จำกัด ซึ่งจากการตรวจสอบไม่พบข้อผิดพลาด หรือข้อบกพร่องที่เป็นนัยสำคัญ
คณะกรรมการตรวจสอบได้นำเสนอรายงานการตรวจสอบภายในให้คณะกรรมการบริษัทรับทราบอย่างสม่ำเสมอ
และได้มีการติดตามประสานงานร่วมกับฝ่ายจัดการเพื่อพิจารณาให้มีการแก้ไขข้อผิดพลาดที่ตรวจพบ
หรือปรับปรุงข้อบกพร่องให้ถูกต้อง
และมีการปฏิบัติเป็นไปตามข้อกำหนดของตลาดหลักทรัพย์และกฎหมาย
หรือระเบียบที่เกี่ยวกับข้องกับธุรกิจของบริษัท

2. คณะกรรมการตรวจสอบได้ให้ความสำคัญในรายการระหว่างกันที่เป็นรายการที่เกี่ยวข้องกัน
ตามประกาศของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
โดยคณะกรรมการตรวจสอบได้ติดตามและรับทราบการพิจารณาการประกันภัยกับบริษัทที่เกี่ยวข้องกัน
ซึ่งรายการดังกล่าวเป็นรายการสนับสนุนธุรกิจปกติ
และคณะกรรมการได้ติดตามรายการดังกล่าวโดยคำนึงถึงประโยชน์ของบริษัทและบริษัทย่อยเป็นสำคัญ
ซึ่งผู้ลงทุนหรือผู้ถือหุ้นสามารถตรวจสอบได้

3. คณะกรรมการตรวจสอบได้เสนอให้คณะกรรมการบริษัทนำเสนอต่อที่ประชุมผู้ถือหุ้น
เพื่อพิจารณาแต่งตั้ง นายอธิพงศ์ อธิพงศ์สกุล หรือ นายประวิทย์ วิวรรณธนานุตร์
ผู้สอบบัญชีรับอนุญาตแห่งบริษัท เอเอ็นเอส ออดิท จำกัด เป็นผู้สอบบัญชีของบริษัท ประจำปีสิ้นสุดวันที่
31 ธันวาคม 2548

คณะกรรมการตรวจสอบเห็นว่า การบริหารงานของฝ่ายจัดการเป็นไปด้วยความโปร่งใส รอบคอบ
ระมัดระวัง ถูกต้องตามกฎหมายและข้อกำหนดที่เกี่ยวข้อง
โดยมีการวางระบบการควบคุมภายในที่รัดกุมเพียงพอรวมทั้งงบการเงินของบริษัทได้มีการรายงานทางการเงินอย่างถูกต้อง
เชื่อถือได้ และมีการเปิดเผยข้อมูลอย่างเพียงพอ

(พลตรีเสริม หรูสกุล)

ประธานคณะกรรมการตรวจสอบ

17 มีนาคม 2548
13. ข้อมูลอื่นที่เกี่ยวข้อง

13.1 การปรับปรุงโครงสร้างหนี้ของบริษัทย่อย AA กับ บริษัท บริหารสินทรัพย์สุขุมวิท จำกัด

เมื่อวันที่ 24 ธันวาคม 2547 บริษัทย่อย AA ได้ลงนามในสัญญาปรับโครงสร้างหนี้เงินกู้ยืม กับ
บริษัท บริหารสินทรัพย์สุขุมวิท จำกัด(“บบส.สุขุมวิท”) จำนวนเงินรวม 1,201.89 ล้านบาท
(เงินต้นและดอกเบี้ยจำนวน 662.66 ล้านบาทและ 539.23 ล้านบาท)
โดยเจ้าหนี้ยินยอมลดยอดหนี้คงค้างให้เหลือเพียง 261 ล้านบาท และบริษัทย่อย AA
ได้ชำระแล้วบางส่วนเมื่อวันที่ 24 ธันวาคม 2547 เป็นเงินรวมทั้งสิ้น 91.0 ล้านบาท
คงเหลือยอดหนี้ที่ต้องชำระตามสัญญาภายในวันที่ 21 มิถุนายน 2548 จำนวน 170 ล้านบาท

แต่ทั้งนี้ บริษัทย่อย AA ได้ลงนามในสัญญาเงินกู้กับธนาคารแห่งหนึ่ง เมื่อวันที่ 28 กุมภาพันธ์ 2548
โดยมีวงเงินกู้ 200 ล้านบาทเพื่อใช้สำหรับชำระหนี้งวดสุดท้ายให้กับ บบส.สุขุมวิท ระยะเวลาให้
เบิกเงินกู้ได้ถึงวันที่ 30 มิถุนายน 2548

13.2 การปรับปรุงโครงสร้างหนี้กับเจ้าหนี้ของบริษัทฯ

จากการลงนามสัญญาปรับปรุงโครงสร้างหนี้ บริษัทฯ
มีข้อผูกพันตามสัญญากับเจ้าหนี้สถาบันการเงินดังนี้

ข้อผูกพันกับเจ้าหนี้ทุกราย

บริษัทฯ จะต้องจัดทำ Cash flow นำเสนอเจ้าหนี้ทุกรายทุกปี ถ้าเจ้าหนี้เห็นว่าบริษัทฯ
มีความสามารถในการชำระหนี้มากขึ้น
เจ้าหนี้มีสิทธิที่จะทบทวนเงื่อนไขในการผ่อนชำระหนี้และอัตราดอกเบี้ย
และเงื่อนเวลาให้เหมาะสมกับ Cash flow นั้น ๆ
6. โครงการดำเนินงานในอนาคต

เนื่องจาก 2-3 ปีที่ผ่านมาโรงแรมเอเชีย ราชเทวี ยังไม่มีการปรับปรุงอาคาร ห้องพัก ใหม่ ๆ
ดังนั้น ในปลายปี 2547
บริษัทจึงได้ทำการปรับปรุงอาคารด้านหน้าซึ่งเป็นบริเวณส่วนเชื่อมกับสถานีรถไฟฟ้า ให้มีความทันสมัย
เพื่อเปลี่ยนรูปลักษณ์เดิม ๆ โดยใช้งบลงทุนปรับปรุงประมาณ 10 ล้านบาท ซึ่งแล้วเสร็จต้นปี 2548
นอกจากนี้มีการปรับปรุงห้องจัดเลี้ยงต่างๆ เช่น เปลี่ยน Wallpaper เปลี่ยนพรม
เพิ่มอุปกรณ์อำนวยความสะดวกในการจัดงานสัมมนา
เพื่อรองรับแผนการตลาดที่มุ่งเน้นฝ่ายขายด้านงานจัดเลี้ยง

สำหรับโรงแรมเอเชียพัทยา ชลบุรี หลังจากบริษัทมีการปรับปรุงโรงแรมเอเชียพัทยา
ทั้งในส่วนของห้องพักทั้งห้องธรรมดาห้องสูทต่าง ๆ ห้องอาหาร Lobby
ตลอดจนปรับปรุงส่วนของสระว่ายน้ำ และห้องออกกำลังกาย
เพื่อสามารถให้บริการแก่ลูกค้าได้เสร็จสมบูรณ์ขึ้นในปี 2547 นั้น
บริษัทมีนโยบายปรับกลยุทธ์การตลาดให้สอดคล้อง เพื่อรองรับตลาดลูกค้าคนไทย ลูกค้ากลุ่มสัมนา
เพื่อปรับราคาค่าห้องพักเฉลี่ยให้สูงขึ้นมุ่งเน้นลูกค้าที่มีคุณภาพ

นอกจากการปรับปรุงตัวอาคารโรงแรมเอเชียพัทยาแล้ว
ฝ่ายบริหารยังให้ความสำคัญแก่พนักงานได้ใช้งบประมาณจำนวน 5 - 8 ล้านบาท
เพื่อปรับปรุงอาคารหอพักพนักงานที่เดิมอยู่ในสภาพเก่า เนื่องจากอายุใช้งานมากกว่า 30 ปี
เพื่อเป็นที่พักแก่พนักงานมากกว่า 200 คน ให้มีความสะดวกสบาย ความปลอดภัย
อันก่อให้เกิดความอบอุ่น เป็นกำลังใจแก่พนักงาน โดยเริ่มปรับปรุงตั้งแต่ปลายปี 2547
จะแล้วเสร็จในปี 2548

สำหรับในส่วนของโรงแรมเอเชียแอร์พอร์ท รังสิต ในปี 2547 มีห้องประชุมเพิ่ม 5 ห้อง
สามารถจุผู้เข้าร่วมประชุมประมาณ 1,500 คน ในปี 2548
บริษัทมีนโยบายขยายฐานลูกค้าในด้านงานจัดเลี้ยง สัมนา ทั้งภาครัฐ และเอกชน
เพิ่มกลยุทธ์การตลาด เพิ่มเจ้าหน้าที่ฝ่ายขายติดตาม งานจัดเลี้ยง งานแต่งงาน งานสัมนา
ขององค์กร หน่วยงานราชการ หน่วยงานเอกชน ที่ตั้งบริเวณรังสิต ปทุมธานี นครนายก
เนื่องจากบริเวณดังกล่าวยังไม่มีสถานที่เป็นโรงแรมขนาดใหญ่ ซึ่งเป็นข้อได้เปรียบของบริษัท

ดังนั้นจะเห็นว่า โครงการในอนาคตของบริษัทและบริษัทในเครือในช่วงต่อไปนี้
มุ่งเน้นการขายทั้งฝ่ายห้องพัก ห้องอาหารและห้องจัดเลี้ยง
โดยมีทีมขายของแต่ละแห่งมีประสิทธิภาพสามารถบริหารงานให้มียอดขายเพิ่มขึ้นได้ในอนาคต

อย่างไรก็ดี บริษัทยังไม่มีโครงการใหญ่ ๆ ในช่วง 2-3 ปี ข้างหน้านี้
10. การควบคุมภายใน

คณะกรรมการของบริษัท
และคณะกรรมการตรวจสอบได้จัดทำแบบประเมินความเพียงพอของระบบการควบคุมภายใน ประจำปี
2548 ซึ่งได้ผ่านการพิจารณาในการประชุมคณะกรรมการครั้งที่ 2/2549 เมื่อวันที่ 28 กุมภาพันธ์
2549 โดยได้พิจารณาถึงความเพียงพอระบบการควบคุมภายในของบริษัทฯ ซึ่งแบ่งเป็น 5 ส่วน
ที่สำคัญคือ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม
และคณะกรรมการบริษัทได้สรุปความเห็นเกี่ยวกับความเพียงพอของระบบควบคุมภายในดังกล่าว
มีความชัดเจนและเพียงพอ โดยเฉพาะอย่างยิ่ง ในด้านการควบคุมการปฏิบัติงานของฝ่ายบริหาร
มีการกำหนดขั้นตอน และวิธีการทำธุรกรรมกับบุคคลที่เกี่ยวข้องกันอย่างเหมาะสม และเพียงพอแล้ว

บริษัท ออดิท เฮ้าส์ จำกัด ซึ่งเป็นบริษัทภายนอกได้ทำหน้าที่เป็นผู้ตรวจสอบภายในของบริษัท
โดยทำการตรวจสอบอย่างต่อเนื่องสม่ำเสมอ และหมุนเวียนในทุกระบบ
และได้ให้ข้อเสนอแนะต่อผู้ปฏิบัติงานและฝ่ายบริหารของบริษัท
เพื่อแก้ไขปรับปรุงจุดอ่อนของระบบการควบคุมภายในของบริษัท และบริษัทย่อยทั้งสามแห่ง คือ บริษัท
เอเชียพัทยาโฮเต็ล จำกัด บริษัท เอเชีย แอร์พอร์ทโฮเต็ล จำกัด และบริษัท เซียร์ พร็อพเพอร์ตี้
จำกัด โดยบริษัท ออดิท เฮ้าส์ จำกัด ไม่ได้เป็นผู้สอบบัญชีของบริษัท
และมีความเป็นอิสระในการรายงานผลการตรวจสอบ

จากรายงานผลการตรวจสอบภายในในปี 2548 ซึ่งได้มีรายงานการตรวจสอบในแต่ละระบบงาน
ไม่พบข้อบกพร่องที่สำคัญเกี่ยวกับการควบคุมภายใน การปฏิบัติงานของบริษัท
เป็นไปตามขั้นตอนที่กำหนด ตลอดจนการดูแลทรัพย์สินของบริษัทเป็นไปอย่างมีประสิทธิภาพ
มีการแก้ไขจุดข้อบกพร่องตามที่เสนอแนะในแต่ละส่วนงาน และมีการติดตามงานที่ควรแก้ไข
ทั้งด้านเอกสาร และการปฏิบัติงานของบริษัทและบริษัทย่อย
พบว่าส่วนใหญ่มีการปรับปรุงตามที่เสนอแล้ว นอกจากนี้บริษัท ยังได้ให้ความสำคัญต่อการเสนอแนะ
ข้อคิดเห็น ทั้งจากผู้สอบบัญชีและคณะกรรมการตรวจสอบ
เพื่อช่วยในการพัฒนาระบบการควบคุมภายในของบริษัท
และก่อให้เกิดความโปร่งใสในการบริหารงานแก่บริษัทอีกด้วย
เอกสารแนบ 3

รายงานคณะกรรมการตรวจสอบ

คณะกรรมคณะกรรมการตรวจสอบของบริษัท เอเชียโฮเต็ล จำกัด
(มหาชน)ประกอบด้วยกรรมการจำนวน 5 ท่าน (ในจำนวนนี้เป็นกรรมการอิสระจำนวน 3 ท่าน)
ซึ่งทุกท่านมิได้เป็นผู้บริหารหรือพนักงานของบริษัท คณะกรรมการตรวจสอบทำหน้าที่อย่างเป็นอิสระ
มีหน้าที่และความรับผิดชอบในการสอบทานรายงานทางการเงินของบริษัทอย่างถูกต้องและเปิดเผยข้อมูลอย่างเพียงพอ
มีระบบการควบคุมภายในที่มีความเหมาะสมและมีประสิทธิผล
มีการปฏิบัติตามข้อกำหนดของตลาดหลักทรัพย์และกฎหมายหรือระเบียบที่เกี่ยวข้องกับธุรกิจของบริษัท
รวมทั้งพิจารณาคัดเลือกผู้สอบบัญชีและกำหนดค่าตอบแทนการสอบบัญชี

ในปี 2548 คณะกรรมการตรวจสอบ ได้มีการประชุมรวมทั้งสิ้น 10 ครั้ง สรุปสาระสำคัญดังนี้

-พิจารณารายงานผลการตรวจสอบระบบการควบคุมภายใน
และติดตามการปฏิบัติงานของผู้ตรวจสอบภายในของบริษัทและบริษัทย่อยทั้ง 3 บริษัท คือ บริษัท
เอเชียพัทยาโฮเต็ล จำกัด บริษัท เอเชียแอร์พอร์ทโฮเต็ล จำกัด และบริษัท เซียร์ พร็อพเพอร์ตี้
จำกัด ซึ่งจากการตรวจสอบไม่พบข้อผิดพลาด หรือข้อบกพร่องที่เป็นนัยสำคัญ
คณะกรรมการตรวจสอบได้นำเสนอรายงานการตรวจสอบภายในให้คณะกรรมการบริษัทรับทราบอย่างสม่ำเสมอ
และได้มีการติดตามประสานงานร่วมกับฝ่ายจัดการเพื่อพิจารณาให้มีการแก้ไขข้อผิดพลาดที่ตรวจพบ
หรือปรับปรุงข้อบกพร่องให้ถูกต้อง
และมีการปฏิบัติเป็นไปตามข้อกำหนดของตลาดหลักทรัพย์และกฎหมาย
หรือระเบียบที่เกี่ยวกับข้องกับธุรกิจของบริษัท

-
คณะกรรมการตรวจสอบได้ให้ข้อเสนอแนะแก่ฝ่ายจัดการเพื่อพิจารณาทบทวนความเพียงพอของค่าเผื่อหนี้สงสัยจะสูญสำหรับลูกหนี้
ให้ความสำคัญระบบบริหารความเสี่ยง
โดยจัดทำรายงานวิเคราะห์ให้คณะกรรมการรับทราบอย่างต่อเนื่อง
โดยคำนึงถึงประโยชน์ของบริษัทและบริษัทย่อยเป็นสำคัญ นอกจากนั้น
คณะกรรมการตรวจสอบได้เสนอแนะให้ฝ่ายจัดการพิจารณาการปรับโครงสร้างการกู้ยืมเงินในระหว่างบริษัทและบริษัทย่อย
เพื่อประโยชน์ในการบริหารการเงินในกลุ่มบริษัทได้อย่างมีประสิทธิภาพ

- คณะกรรมการตรวจสอบเสนอให้คณะกรรมการบริษัทนำเสนอต่อที่ประชุมผู้ถือหุ้น
เพื่อพิจารณาแต่งตั้ง ผู้สอบบัญชีของบริษัทและบริษัทย่อย ประจำปี 2549 ได้แก่ นายอธิพงศ์
อธิพงศ์สกุล หรือ นายประวิทย์ วิวรรณธนานุตร์ ผู้สอบบัญชีรับอนุญาต แห่ง บริษัท เอเอ็นเอส ออดิท
จำกัด เป็นผู้สอบบัญชีของบริษัท ประจำปีสิ้นสุดวันที่ 31 ธันวาคม 2549

คณะกรรมการตรวจสอบเห็นว่า
การบริหารงานของบริษัทได้พยายามเป็นไปตามหลักการกำกับดูแลกิจการที่ดีที่ตลาดหลักทรัพย์แห่งประเทศไทยขอความร่วมมือมาให้บริษัทจดทะเบียนปฏิบัติตาม
ด้วยความโปร่งใส รอบคอบ ระมัดระวัง ถูกต้องตามกฎหมายและข้อกำหนดที่เกี่ยวข้อง
ทั้งมีการวางระบบการควบคุมภายในที่รัดกุมเพียงพอ
รวมทั้งงบการเงินของบริษัทได้มีการรายงานทางการเงินอย่างเปิดเผย ถูกต้อง และเชื่อถือได้

(พลตรีเสริม หรูสกุล)

ประธานคณะกรรมการตรวจสอบ

13 มีนาคม 2549
4.  การวิจัยและพัฒนา

บริษัทไม่มีนโยบายว่าจ้างหน่วยงานวิจัยเพื่อการวิจัยและพัฒนาเป็นการเฉพาะ
หากแต่เป็นส่วนหนึ่งของหน้าที่ของฝ่ายจัดการและฝ่ายการตลาดในการประเมินผลความพึงพอใจของลูกค้า
เพื่อการให้บริการของบริษัทในฐานะผู้ประกอบการธุรกิจโรงแรมและภัตตาคาร
ผลจากการประเมินดังกล่าวบริษัทได้ใช้เป็นข้อมูลส่วนหนึ่งในการพิจารณาปรับปรุงมาตรฐานการให้บริการ
เพื่อพัฒนาทางด้านการตลาด
ส่วนที่ 2

บริษัทที่ออกหลักทรัพย์

บริษัท เอเชียโฮเต็ล จำกัด (มหาชน) ประกอบธุรกิจโรงแรมและภัตตาคาร
โดยมีที่ตั้งสำนักงานใหญ่ เลขที่ 296 ถนนพญาไท แขวงถนนเพชรบุรี เขตราชเทวี กรุงเทพมหานคร
10400 จดทะเบียนเป็นบริษัทมหาชนจำกัด ทะเบียนเลขที่ 0107535000346 (เลขทะเบียนเดิม
บมจ.67) Home Page : http://www.asiahotel.co.th. โทรศัพท์ 0-2215-0808
โทรสาร 0-2215-2645
6. โครงการดำเนินงานในอนาคต

ในส่วนของโรงแรมเอเชีย ซึ่งได้ปรับปรุงด้านหน้า เพื่อให้มีความทันสมัยยิ่งขึ้น
โดยดำเนินการแล้วเสร็จเมื่อต้นปี 2548 และได้ปรับปรุงในส่วนของห้องจัดเลี้ยงให้มีความสวยงาม
เพื่อรองรับแผนการส่งเสริมการตลาดด้านจัดเลี้ยง ประชุมสัมมนา ส่วนโครงการในอนาคต
บริษัทมีแผนงานที่จะจัดให้มีการอบรมพัฒนาบุคคลากรของโรงแรม เพื่อให้ลูกค้ารับบริการได้รวดเร็ว
สะดวกสบาย และมีประสิทธิภาพยิ่งขึ้น

สำหรับโรงแรมเอเชียพัทยา จังหวัดชลบุรี ซึ่งได้ดำเนินการปรับปรุงทั้งภายในและภายนอกอาคาร
และปรับปรุงแล้วเสร็จเมื่อปี 2547 โดยได้ปรับปรุงภูมิสถาปัตย์ สิ่งอำนวยความสะดวก เช่น
สระว่ายน้ำ ห้องออกกำลังกายริมสระว่ายน้ำ ภูมิสถาปัตย์ ตลอดจนการปรับปรุงห้องพักทั้งหมด
ทำให้ปัจจุบันมีลูกค้ามาใช้บริการมากขึ้น และทำให้บริษัทสามารถปรับราคาค่าบริการเพิ่มขึ้นได้
ส่วนโครงการในอนาคต บริษัทมีแผนงานที่จะจัดให้มีการอบรมพัฒนาบุคคลากรของโรงแรม
เพื่อให้ลูกค้ารับบริการได้รวดเร็ว สะดวกสบาย และมีประสิทธิภาพยิ่งขึ้น

และ โรงแรมเอเชีย แอร์พอร์ท รังสิต จังหวัดปทุมธานี ซึ่งได้ดำเนินการปรับปรุงห้องจัดเลี้ยง
เพิ่มจากเดิมอีก 5 ห้อง ทำให้มีห้องจัดเลี้ยง ประชุมสัมมนา หลายๆ ขนาดให้บริการแก่ลูกค้า
ซึ่งสามารถรองรับการจัดเลี้ยงได้ถึง 1,500 คน ในปี 2548
บริษัทได้ขยายฐานลูกค้าในด้านงานจัดเลี้ยง สัมมนา ทั้งภาครัฐและภาคเอกชน
ส่วนโครงการในอนาคต บริษัทมีแผนงานที่จะปรับปรุงพื้นที่ส่วนต้อนรับ(RECEPTION และ LOBBY)
ค๊อฟฟี่ช๊อฟ และสิ่งอำนวยความสะดวกต่าง ๆ โดยจะย้ายพื้นที่ส่วนต้อนรับจากชั้น 1 ไปยังชั้น 10
ของอาคารซึ่งเป็นพื้นที่ของบริษัทอยู่แล้ว และยังเป็นพื้นที่ที่กว้างขวาง
สามารถปรับปรุงเป็นพื้นที่ให้บริการได้เป็นอย่างดี
และเป็นการปรับปรุงภาพลักษณ์ของโรงแรมอีกทางหนึ่งด้วย

จากโครงการในอนาคตของบริษัทและบริษัทย่อยในช่วงระยะเวลาต่อไป
จะเป็นมุ่งเน้นการพัฒนาบุคคลากรของบริษัท และขยายฐานลูกค้าของโรงแรม อย่างไรก็ดี
บริษัทยังไม่มีโครงการใหญ่ในช่วงระยะเวลา 2-3 ปีข้างหน้านี้
10. การควบคุมภายใน

  ในการประชุมคณะกรรมการของบริษัท ครั้งที่ 2/2550 เมื่อวันที่ 28 กุมภาพันธ์ 2550
  โดยมีคณะกรรมการตรวจสอบเข้าร่วมประชุมด้วย
  คณะกรรมการได้ประเมินความเพียงพอของระบบการควบคุมภายในของบริษัท
  ตามแบบประเมินของตลาดหลักทรัพย์แห่งประเทศไทย ซึ่งครอบคลุมในด้านต่างๆ ดังนี้
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศและการสื่อสารข้อมูล และระบบการติดตาม

  คณะกรรมการบริษัทและคณะกรรมการตรวจสอบเห็นว่า
  ระบบการควบคุมภายในของบริษัทมีความรัดกุมและเหมาะสมเพียงพอ โดยมีบริษัท ออดิท เฮ้าส์
  จำกัด ซึ่งเป็นสำนักตรวจสอบจากภายนอกมาทำหน้าที่เป็นผู้ตรวจสอบภายในให้แก่บริษัท โดยบริษัท
  ออดิท เฮ้าส์ จำกัด ไม่ได้เป็นผู้สอบบัญชีของบริษัท และมีความเป็นอิสระในการตรวจสอบ
  ผู้ตรวจสอบภายในได้ทำการประเมินประสิทธิภาพระบบการควบคุมภายในของบริษัท
  สอบทานขั้นตอนและวิธีปฏิบัติงาน สอบทานการปฏิบัติงานตามข้อกำหนดและกฎหมายต่างๆ
  ที่เกี่ยวข้อง ซึ่งผลการตรวจสอบโดยรวมไม่พบการจงใจฝ่าฝืนหรือละเลยการปฏิบัติตามระเบียบ
  ข้อบังคับ คำสั่งของบริษัทและข้อกำหนดกฎหมายต่างๆ ที่เกี่ยวข้องแต่อย่างใด
  มีเพียงข้อสังเกตและข้อบกพร่องเล็กน้อยอันเกิดจากการดำเนินงานตามปกติ
  และผู้ตรวจสอบภายในได้ให้ข้อเสนอแนะที่เป็นประโยชน์แก่ผู้ปฏิบัติงานและฝ่ายบริหารเพื่อนำไปปรับปรุงระบบการควบคุมภายในให้มีประสิทธิภาพดียิ่งขึ้น
  ทั้งนี้การดำเนินงานของผู้ตรวจสอบภายในเป็นไปอย่างต่อเนื่องสม่ำเสมอตลอดทั้งปี
  และได้หมุนเวียนการตรวจสอบในทุกระบบงาน

  ในส่วนของรายงานผลการตรวจสอบนั้น
  ผู้ตรวจสอบภายในได้นำเสนอโดยตรงต่อคณะกรรมการตรวจสอบ
  ซึ่งมีหน้าที่กำกับดูแลให้มีระบบการควบคุมภายในที่ดี
  และสำเนารายงานเรียนกรรมการผู้จัดการเพื่อช่วยกำกับดูแลและสั่งการให้ผู้บริหารที่เกี่ยวข้องในแต่ละหน่วยงานดำเนินการแก้ไขตามข้อเสนอแนะด้วยความเรียบร้อย
  จึงทำให้มั่นใจได้ว่า บริษัทมีระบบการควบคุมภายในที่ดี และมีการตรวจสอบภายในที่มีประสิทธิภาพ
  นอกจากนี้ คณะกรรมการตรวจสอบได้ให้ความสำคัญต่อข้อเสนอแนะจากผู้สอบบัญชีภายนอก
  และฝ่ายบริหารได้นำไปปรับปรุงแก้ไขในส่วนที่จะส่งผลกระทบต่อระบบการควบคุมภายในโดยมิชักช้า
เอกสารแนบ 3

รายงานคณะกรรมการตรวจสอบ

คณะกรรมการตรวจสอบของบริษัท เอเชียโฮเต็ล จำกัด (มหาชน)ประกอบด้วยกรรมการจำนวน 5
ท่าน (ในจำนวนนี้เป็นกรรมการอิสระจำนวน 3 ท่าน)
ซึ่งทุกท่านมิได้เป็นผู้บริหารหรือพนักงานของบริษัท คณะกรรมการตรวจสอบทำหน้าที่อย่างเป็นอิสระ
มีหน้าที่และความรับผิดชอบในการสอบทานรายงานทางการเงินของบริษัทอย่างถูกต้องและเปิดเผยข้อมูลอย่างเพียงพอ
มีระบบการควบคุมภายในที่มีความเหมาะสมและมีประสิทธิผล
มีการปฏิบัติตามข้อกำหนดของตลาดหลักทรัพย์และกฎหมายหรือระเบียบที่เกี่ยวข้องกับธุรกิจของบริษัท
รวมทั้งพิจารณาคัดเลือกผู้สอบบัญชีและกำหนดค่าตอบแทนการสอบบัญชี

คณะกรรมการตรวจสอบได้มีการประชุมในปี 2549 รวม 11 ครั้ง เพื่อทำหน้าที่สอบทาน
และดูแลบริษัทฯ ตามขอบเขตและความรับผิดชอบ สรุปสาระสำคัญดังนี้

-   สอบทานงบการเงินรายไตรมาสและงบการเงินประจำปี
    รวมทั้งงบการเงินรวมของบริษัทและบริษัทย่อย ก่อนนำเสนอต่อคณะกรรมการบริษัท
    สำนักงานคณะกรรมการกำกับหลักทรัพย์ และตลาดหลักทรัพย์แห่งประเทศไทย
    ซึ่งผลจากการสอบทานงบการเงิน
    คณะกรรมการตรวจสอบเชื่อว่างบการเงินดังกล่าวได้จัดทำขึ้นตามมาตรฐานการบัญชีโดย
    มีความถูกต้อง และมีการเปิดเผยข้อมูลอย่างเพียงพอ

-   พิจารณารายงานผลการตรวจสอบระบบการควบคุมภายใน
    และติดตามการปฏิบัติงานของผู้ตรวจสอบภายในของบริษัทและบริษัทย่อยทั้ง 3 บริษัท คือ บริษัท
    เอเชียพัทยาโฮเต็ล จำกัด บริษัท เอเชียแอร์พอร์ทโฮเต็ล จำกัด และบริษัท เซียร์
    พร็อพเพอร์ตี้ จำกัด ซึ่งจากการตรวจสอบไม่พบข้อผิดพลาด หรือข้อบกพร่องที่เป็นนัยสำคัญ
    คณะกรรมการตรวจสอบได้นำเสนอรายงานการตรวจสอบภายในให้คณะกรรมการบริษัทรับทราบอย่างสม่ำเสมอ
    และดูแลให้มีการปฏิบัติเป็นไปตามข้อกำหนดของตลาดหลักทรัพย์และกฎหมาย
    หรือระเบียบที่เกี่ยวกับข้องกับธุรกิจของบริษัท

-   คณะกรรมการตรวจสอบได้ติดตามรายการระหว่างกิจการที่เกี่ยวข้อง
    โดยตรวจสอบการชำระหนี้ของรายการดังกล่าว ดูภาระหนี้คงเหลือ
    และยังคงให้ความสำคัญระบบบริหารความเสี่ยง
    โดยคำนึงถึงประโยชน์ของผู้ถือหุ้นรายย่อยนอกเหนือจากของบริษัทและบริษัทย่อย นอกจากนั้น
    คณะกรรมการตรวจสอบจะดูแลและติดตามรายการระหว่างกันของบุคคลหรือกิจการที่เกี่ยวข้องกันมิให้เกิดความไม่เหมาะสม
    และจะเปิดเผยข้อมูลนั้นในหมายเหตุประกอบงบการเงิน แบบรายงานข้อมูลประจำปี
    (แบบ56-1) และรายงานประจำปี(แบบ 56-2)
    อย่างต่อเนื่องเพื่อประสิทธิภาพและให้เกิดความโปร่งใส

-   คณะกรรมการตรวจสอบเสนอให้คณะกรรมการบริษัทนำเสนอต่อที่ประชุมผู้ถือหุ้น
    เพื่อพิจารณาแต่งตั้ง ผู้สอบบัญชีของบริษัทและบริษัทย่อย ประจำปี 2550 ได้แก่ นายอธิพงศ์
    อธิพงศ์สกุล หรือ นายประวิทย์ วิวรรณธนานุตร์ ผู้สอบบัญชีรับอนุญาต แห่ง บริษัท เอเอ็นเอส
    ออดิท จำกัด เป็นผู้สอบบัญชีของบริษัท ประจำปีสิ้นสุดวันที่ 31 ธันวาคม 2550

คณะกรรมการตรวจสอบเห็นว่า การบริหารงานของบริษัทได้เป็นไปตามหลักการกำกับดูแลกิจการที่ดีที่
ตลาดหลักทรัพย์แห่งประเทศไทยขอความร่วมมือมาให้บริษัทจดทะเบียนปฏิบัติตาม ด้วยความโปร่งใส
รอบคอบ ระมัดระวัง ถูกต้องตามกฎหมายและข้อกำหนดที่เกี่ยวข้อง
ทั้งมีการวางระบบการควบคุมภายในที่รัดกุมเพียงพอ
รวมทั้งงบการเงินของบริษัทได้มีการรายงานทางการเงินอย่างเปิดเผย ถูกต้อง และเชื่อถือได้

(พลตรีเสริม หรูสกุล)

ประธานคณะกรรมการตรวจสอบ

20 มีนาคม 2550
4.  การวิจัยและพัฒนา

ปัจจุบันฝ่ายจัดการได้จัดตั้งหน่วยงานภายในเพื่อทำการศึกษาวิจัยแนวทางการพัฒนาของกลุ่มบริษัท
เพื่อเป็นแผนงานการพัฒนาในอนาคตอันได้แก่

  4.1 ศึกษาผลกระทบการปรับปรุงโรงแรมเอเชีย (ราชเทวี) เพื่อให้อยู่ระดับที่ดีที่สุดของโรงแรม
  4 ดาว และปรับเพิ่มราคาห้องพักขึ้นเป็น 2,000 – 2,500 บาท

  4.2 ศึกษาผลกระทบจากการย้ายมาใช้สนามบินสุวรรณภูมิ
  ทำให้การเดินทางไปยังโรงแรมเอเชียพัทยาสะดวกสบายและรวดเร็วขึ้น
  ส่งผลให้มีกลุ่มลูกค้าเดินทางมาโรงแรมเอเชียพัทยาเพิ่มขึ้นและราคาห้องพักเพิ่มขึ้น

  4.3 ศึกษาแนวทางและจัดเตรียมแผนงานการพัฒนาที่ดินของโรงแรมเอเชียพัทยา ประมาณ 30
  ไร่ เพื่อพัฒนาสร้างโรงแรมเพิ่มขึ้น

  4.4
  ศึกษาแนวทางการเพิ่มกลุ่มลูกค้าใหม่ในส่วนของการจัดเลี้ยงและประชุมสัมมนาของโรงแรมเอเชียแอร์พอร์ท
  ซึ่งโรงแรมได้สร้างศูนย์ประชุมสัมมนาแล้ว

  4.5 ศึกษาแนวทางและจัดเตรียมแผนงานการพัฒนาที่ดินด้านข้างและด้านหลังศูนย์การค้าไอที
  เซียร์ รังสิต ซึ่งมีพื้นที่ประมาณ 50 ไร่
  โดยส่วนหนึ่งพัฒนาเป็นโครงการสร้างที่พักอาศัยเพื่อรองรับผู้มีงานเกี่ยวข้องกับศูนย์การค้าไอที
  เซียร์ รังสิต